Ayen i d-yernan d aneggaru : Amezwaru Yunyu 2014.
Ayen i yceɣben s waṭas iqbayliyen, d tadamsa, imi tura tamsalt n lasel d tissas amzun akken ur sɛint ara azal am zik ! Ihi, ad d-nemmeslay ɣef uḥric-a di tmurt n leɣbayel. Akken yella lḥal, nettidir akk deg tudrin, deg temdinin, Neẓra akk belli yal taddart tesɛa irgazen d yettaṭafen isenfar, ifurguyen n ussiweḍ, tiḥunna... wigi akken neẓra akk, ttxellisen tabzert. Ma yella yal taddart tesɛa 3 neɣ 4 n yirgazen d-ittaṭafen isenfaren yerna yal yiwen seg-sen ittxellis ugar n 30 imelyan i useggas war tiḥunna,ifurguyen... acḥal i dtessekcam taddrt-nni i useggas? Aya war ma nemmeslay-d ɣef temdinin yecban Aqbu yeččuren d lluzinat, Leqser, Bgayet... Acḥal n (...)
Mi ara d-yas yiwen ɣer tmurt-nneɣ anda aṭas i yeɣlin ɣef tutlayt taqbaylit, ad as-yaɛer ad iwali taqbaylit ɣef teplakin, tiḥuna, lkiran... ma yufa, ad yaf tura s tfinaɣ yerna mačči akken ilaq ! d tuccḍa n menhu ? Aya yuɣal ɣer lɣaci maca s waṭas, yuɣal ɣer yimḍebbren xersum wid n tɣiwanin (lemyur) widak yellan d imdebbren n yikabaren yettnaɣen ɣef tmaziɣt (FFS, RCD). Aɛaǧabak a Rebbi, ḥaca lbankat d tseddawiyin n udabu azzayri i deg ara naf taqbaylit ! Yettbin-d am wakken lḥukuma tettḥawat ɣef tira n teqbaylit, maca lemyur-nneɣ ttarun kan s taɛrabt d trumit ! Amek ihi i nebɣa ad arun wat n tḥuna d wat lkiran s tmaziɣt ɣef cci-nsen, wid iɣef bbuṭin ttarun kan s (...)
Mi ara nwali tikliwin d leqdic n MAK deg unnar, ad naf aṭas daɣen n Yiqbayliyen i yugin (neɣ uread ur gzin) asenfar i d-yewwi umussu-a. Ahat, tuget seg Yiqbayliyen i yuggaden asenfar n timanit d wid-nni i yeqqaren “d acu ara nečč ?”. Ma yella yebɣa ad d-yessezdi Iqbayliyen-a yekkukran (d azref-nsen), amussu n Timanit yessefk ad sen-d-yefk tiririt tussnant i tuttra-nsen. Yessefk ad yessuget leqdic-is ɣef temsalt-a. Ad d-issegrew wid i s-yessnen i tdamsa, d Iqbayliyen neɣ d iberraniyen, deg Tmurt ma yezmer neɣ ma ulac deg tmurt taberranit, akken ad d-afen tifrat i uɣbel-a adamsan. Tiririt ara d-ssufɣen, yessefk ad s-slen yakk Iqbayliyen. (...)
Iɣmisen akk i d-yemmeslayen ɣef tikliwin uɣur d-iluɛa umussu i timanit n tmurt n yiqbayliyen (MAK), fkan-d uṭṭunen ur yellin ara d tilawt ɣef takliwin-a, anda d igiman n yimezdaɣ i d-yeffɣen ad lḥun ɣef timanit d tlelli. Amedya, aɣmis "El Watan" isubb deg wazal n tikli n MAK deg Tizi Wezzu anda kkin yigiman n yimezdaɣ, yewwi-d ameslay s tuget ɣef tikli n CNCD ( tarbaɛt taɣelnawt i ubeddel d tugdudt), anda ugar n wid yelḥan deg-s, ttikkin ɣer ukabar n Saɛid Seɛdi (RCD). Ma d taɣamsa taɛrabawalt akken i yaɣ-tessuɣ tannumi, twwet-d s leqseḥ deg umussu n timanit. "Ccuruq" aɣmis n wat ičumar, yemmeslay-d acemma ɣef tirza n Mass aselway n unabaḍ ɣer Marikan, (...)
Tikli n tlelli tebda-d lewhi n 11:00 seg tesdawit n Terga uzemmur. D imeyyaten n yimezdaɣ ama d inelmaden neɣ d tiwaculin, arrac tiqcicin,... i yeddan deg tikli-ya. Segmi i bdan tikli, wid yelḥan ttɛeyiḍen s yinawen yemgaraden mgal adabu azzayri, ttbeyyinen-d lebɣi-nsen i wawway n timanit: "adabu n tmenɣiwt", "tamurt n leqbayel d timanit", "talakt", ulac ssmeḥ ulac",...Akken daɣen i ssuturen ad yettwakkes useɣwen ɣef uselway n unabaḍ n leɛḍil Mass Ferḥat Mhenni, d yibeddi ɣer tama n (GPK): "Ferḥat di tmurt-nneɣ, timanit d assirem-nneɣ.", " ass-a azekka GPK yela yella"... Tikli tetteddu, amḍan n yimdanen yettnernay. Mi wwḍen nɣer lḥuma n Dawaǧi, tella-d (...)
Cfiɣ amzun d iḍelli Ɣef ussigna mi iɣum agur Cckal yeɣli-d i znad Tamurt yečča-tt unaɣur Iseggasen n 70, tamurt n Leqbayel tettel deg ufezqi n tguni. Lxuf akked ustehzi yesbeɣ ɣef ulawen, yesluɣ allaɣen s tumlilit n tsusmi akked wanuz. Tidmi tesberber ɣef uɛekkaz n ukraf, ul yeskucber di lxelwa n unuɣni. Deg tegnit-nni Aqbayli yewwet s uqerru ɣer lqaɛ, yassader i wallen, yunnef i yidles ad yekcem deg uzabuq n tatut. Tamettant teẓled iffasen-is ɣer wayen yellan d-iseɣ. Aglugel yuɣalen d adal ɣef tassiwin n yimdanen, yerra zzerb i usafar yesduqqusen ul akken ad yegriwel amer ad yesmenteg bab-is akken ad iqelleb anda akka yedda yixef-is : (...)
"Ilaq-aneɣ wurag n twaculin terza temsalt, akken acetki-nneɣ ad yettwaqbel, ad yettwamen." i d-yenna mass Mhenni deg yiwen n lbidyu yettwaskelsen ass n ttlata-ya. "d ttbehdila ɣef udabu azzayri i yettakken ixxamen i yirebraben i d-isubben seg yidurar, tiwaculin n yimeɣnasen-nneɣ ttaɣent ibansyunen irexsen !" i d-yerna mass Ferḥat. Yerna-d daɣen : "I wakken ad tefru temsalt-a n yimeɣnasen, ilaq ad d-tili tefrant ɣef unabaḍ aqbayli deg timanit". Axxam n ccreɛ agraɣlan i yellan deg "Lahay", yettwasteklef s ucareɛ n yimḍebbren n tmura i yewwin timegraḍ mgal taxelqit, timegraḍ n ṭṭradat, Tettwasebded deg 1 yulyu 2002. Adabu azzayri yexdem axessar deg (...)
Amussu i timanit iwelleh-d s tilin n trebbaɛ hrawen i ulsaq n tiɣri i tikliwin n 20 yebrir, deg akk tiɣiwanin tiqbayliyin. Tirebbaɛ-a, bdant-d seg uqbu ɣer wat Mensur deg Tubiret anda imeqqranen n umussu luɛan imezdaɣ ad kkin s tehri deg tikliwin-a, ad ssutren lbuṭ ɣef uzref n uɣref aqbayli i timanit d tlelli. Tirebbaɛ-a n useɛlem wellhent-d daɣen i tdukkli n yiqbayliyen, d leḥqer i d-yessers udabu azzayri ɣef leqbayel ladɣa deg uḥric adamsan. Gar-asen, Nadir Celbabi i d-yegren tiɣri u uneḥbus n tiɣin n yiɣmisen aɛrabawalen CCURUQ d NNAHAR, itteẓẓun karuh d tɣennant i teqbaylit s umata. Tirebbaɛ n tlelli beggnent-d tilin-nsen ɣer tama n unabaḍ aqbayli n (...)
Yiwen seg yimeɣnasen-a yettewten, Maziɣ, yenna-d dakken "ibwayuten-a llan kra deg-sen ttwassnen deg Yieeẓẓugen, maca llan daɣen wiyaḍ d iberraniyen, ur neẓri ansi i d-usan. Seg-mi d-nebda abrid, d nutni ṭṭafaren-aɣ-d, ur sen-yeejib ara lḥal imi sen-yehwa lḥal i yimsebriden i aɣ-d-yeṭṭafen mi nessenṭaḍ asiwel n MAK ɣer tikli n 16 yebrir ara d-yilin deg Yieeẓẓugen akked tid n 20 yibrir ara d-yilin deg 03 n temdinin timeqranin n Tmurt n Yiqbayliyen. Dɣa rran-tt i rreggmat: "Qeleet lekwaɣeḍ-nwen, acku ulac tikli ara d-yeḍrun deg Yieeẓẓugen !!" Maziɣ yerna yenna-d " Nkemmel leqdic-nneɣ, ur sen-ngi ara aṭas ccan. Nutni kkufren, dɣa refden-d lemwas d lbumbat n (...)
Deg wass wis-sin n Umsisi Aɣelnaw Aqbayli deg Tizi n Tsemlal (Adekkar, Bgayet) imḍebbren n Umussu n Timanit MAK necden ikabaren iqbayliyen, FFS d RCD, ad s-alsen tamuɣli i ubrid i d-wwin imi d lawan n tdukli iwakken ur nettaweḍ ara ɣer wass ideg ara teknu Tmurt n Yizwawen i udabu azzayri. Mass Bueziz At Cebbib, imḍebber n usuddes deg MAK yenna : "Lemmer ikabaren-a ddukklen, tili assa ur ɣ-d-kcimen ara ikabaren n leḥkem, neɣ xerṣum d at ičumar ɣer tmurt - nneɣ". Yanna daɣen, MAK werǧin yewwet-d deg sin yikabaren-a maca d ancad i ten-id-inecced i wakken ad eiwden tamuɣli-nsen akken liḥala Tmurt n Yiqbayliyen ur tettenṭerray ara ugar n wakken (...)
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn kab_Latn ltz_Latn